**În modul vechi soarele sună**

*Mihai Eminescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În modul vechi soarele sună,

Cu sferi surori se-ntrece-n cânt,

Și calea lui [din veci] prescrisă

Și-o împlinește-n marș tunând.

Fața-i la îngeri dă tărie,

Deși nu știm al lui temei,

Faptele nențeles de-nalte

Mândre-s ca-n ziua cea dintei

Iute, iuțime nențeleasă,

Pământu-nvârte-a lui comori;

Ziua ca raiul luminoasă

O schimbă noaptea cu fiori;

Marea ce-nalță râuri late

De-a stâncilor adânc tărâm

.........................

.........................\*

[1870-1871]

\*Ultimele 2 versuri lipsesc din manuscris.